Білім дамыту концепциясының негізгі мәселелері - Қазақстан Республикасының интеллектуалды потенциалын дамыту. Сондықтан қазіргі мектептің міндеті-әрбір оқушының дарындылығын айқындау және дамыту.Осы міндетті іске асыру жолында оқушылардың ғылыми жобаны жазу және қорғау сайысы маңызды роль атқарады.Мектепте оқушыны ізденушілікке баули отырып,ғылым мен техниканың жетістігіне сәйкес армандарына жетуге,өз жолдарын дәл табуға, ғылымға жетелеу арқылы өздерінің қабілеттерін ашуларына көмектесуіміз қажет.Осындай мақсатты жүзеге асыруда мектебімізде дарынды балаларды анықтау, қолдау жағдайында оқушылардың ғылыми ізденіс жұмыстары үйлестіріліп , жыл сайын оң нәтиже беріп келеді. 2009--2010 оқу жылында оқушылардың "Дарын" ғылыми қоғамы құрылды.Қоғамның мақсаттары мен міндеттері анықталып, нақты істелетін іс-шаралардың жоспары құрылды.Білікті ұстаздардан әр секцияның жетекшілері тағайындалды. "Дарын" ғылыми қоғамы ЖОО-ның ұстаздары және магистранттарымен тығыз қарым-қатынаста жұмыс жүргізеді.Өзекті,ұтымды тақырыптар таңдауға,ғылыми-тәжірибелік жұмысының мақсат-міндетін айқындауға,зерттеуге алынған тақырыпты бекітуге,жеке тапсырмалардың нәтижесін анықтауға,тәжірибелік жұмыс жолын т.б көрсетеді. Соңғы 5 жылда жоғары нәтижелерге бағытталған педагогикалық ұжымның жұмысы елеулі көрсеткіштер бере бастады, мектебіміз оқушылардың қалалық ғылыми жобалар сайысының жеңімпазы болып келеді. Жыл сайын байқауларға қатысатын оқушылардың ғылыми зерттеу жұмыстарының тақырыптары өміршең,өзекті мәселелерді қамтиды.Жыл сайын облыстық турдан өткен оқушылар Республикалық деңгейде жұмыстарын қорғап,жүлделі орындарға ие болуда, атап айтқанда, 2009-2010 оқу жылында Рахымжанов Мұхтар ( тарих) II орын,2010-2011 оқу жылында Серікбаева Анар (биология ) II орын,2012-2013 оқу жылында Мазан Нұрсұлу (биология) 1 орын, Вахитова Аяужан (тарих) III орын,.2014-2015 оқу жылында Әділбекова Әсел(биология) I орынды иеленді. Оқушылардың зерттеушілік мәдениеттерінің қалыптасу дәрежесінің өскенін 2013-2014 оқу жылынан бастап Халықаралық ғылыми жобалар сайысына қатысу көрсеткішінің жоғарылағанынан көруге болады. 2013-2014 оқу жылында Мазан Диас және Байрамқұлов Осман Байқоңыр қаласында өткен «Ғарыш әлемін игереміз» сайысына қатысып, III дәрежелі дипломмен марапатталса, ал ағымдағы 2015-2016 оқу жылында 11 оқушы Халықаралық ғылыми жобалар сайысына қатысып, Республикалық «Дарын» ғылыми орталығының дипломдарымен,II және III дәрежелі дипломдармен марапатталды.

Ғылыми жобалар қорғауда бастауыш сынып оқушылары да жыл сайын көш ілгері келе жатыр,2015-2016 оқу жылында 4 оқушы да жүлделі орындарға ие болды. «Зерде» Республикалық сайысының облыстық кезеңінде 3 оқушы әр түрлі дәрежелі дипломдарен марапатталды. Нәтижеге тек қана жүйелі жұмыс жүргізгенде, үлкен жауапкершілікпен қарағанда ғана жетуге болатынына көз жеткіздік.Оқушылардың зерттеушілік мәдениетін қалыптастыру жұмысын тиянақты атқарар болсақ, онда ол өз жемісін берері анық.

Күтілетін нәтиже төмендегідей:

* Оқушының білім деңгейі жоғарылайды;
* Сауатты сөйлеуге,сын көзбен қарауға үйренеді;
* Ғылым жолын таңдайтын оқушылар қалыптасады;
* Еліміздің ғылыми дәрежесңн жоғары деңгейге көтеретін азаматтар қалыптасады.
* Жалпы азаматтық құндылықтар қалыптасады.